|  |  |
| --- | --- |
|   | **MINISTERUL SĂNĂTĂŢII****DIRECŢIA DE SĂNĂTATE PUBLICĂ A JUDEŢULUI CLUJ**Cluj-Napoca, 400158, Str. Constanţa nr. 5, etaj 1Telefon: 0040-264-433645; Fax: 0040-264-530388Web: www.dspcluj.ro; E-mail: dspj.cluj@dspcluj.roOperator de date cu caracter personal nr. 14187 |

Nr. înreg. / 30.09.2019

**CATRE**

**MASS MEDIA LOCALA**

Alaturat va transmitem un material referitor la Ziua Europeană Anti-Depresie 1 octombrie 2019, pe care va rugam sa-l publicati in ziarul Dumneavoastra sau sa-l difuzati in emisiunile Dumneavoastra, avand in vedere importanta informatii populatiei cu privire la aceasta tema.

**Ziua Europeană Anti-Depresie 1 octombrie 2019**

Direcţia de Sănătate Publică a Judetului Cluj marchează la data de 1 octombrie 2019, Ziua Europeană Anti-Depresieşi organizează **Campania cu sloganul: „Împreună împotriva depresiei!”. Tema campaniei** din anul acesta este: ***„Conştientizarea şi managementul depresiei”.*** Campania din acest an dedicată Zilei Europene Anti-Depresie are ca scop informarea și conștientizarea:

* **medicilor de familie** privind problematica depresiei şi metodele de management ale depresiei
* **populaţiei generale** şi în special a **gravidelor şi lăuzelor** asupra recunoaşterii semnelor şi simptomelor specifice depresiei postnatale şi a posibilităţilor de tratament.

Ziua Europeană Anti-Depresie este marcată în fiecare an, la data de 1 octombrie 2019, fiind o iniţiativă a Asociaţiei Europene pentru Combaterea Depresiei – European Depression Association – EDA.

Având în vedere faptul că depresia reprezintă o problemă de sănătate publică prevalentă în multe din statele membre ale UE, afectând peste 50 de milioane de europeni, iar în România, peste 5% din populaţie suferă de depresie, conform OMS, obiectivele campaniei sunt:

* Informarea populaţiei generale cu privire la semnele şi simptomele depresiei, a cauzelor şi consecinţelor acesteia şi a mijloacelor de prevenire şi tratament;
* Informarea gravidelor şi lăuzelor cu privire la semnele şi simptomele depresiei post-partum;
* Conştientizarea şi promovarea unei mai bune înţelegeri a impactului pe care îl are depresia asupra vieţii oamenilor;
* Importanţa aplicării screening-ului depresiei în cabinetele medicilor de familie;

Depresia este o boală care se tratează, de aceea este esenţial ca întreaga populaţie să conştientizeze importanța recunoașterii timpurii a semnelor și simptomelor depresiei, știut fiind faptul că o mulțime de cazuri rămân nediagnosticate, fie ca urmare a nerecunoașterii simptomatologiei depresiei, fie din cauza stigmatului pe care îl poartă orice tulburare psihică.

**Cu consideratie,**

**DIRECTOR EXECUTIV**

**DR. MIHAI MOISESCU-GOIA**